Jegò dokazë to realistné òbrazë jaczé dokùmeńtëją réze aùtora pò swiece. Ùzdrzimë tedë òbiektë ze Skandinawie, Arabsczich Krajów, czë Pôłniowi Eùropë. Leżnosc do òbezdrzeniô malënków mdze 16 strëmiannika w Dodomù Kùlturë w Rëmi, tzw. Dwòrkù pòd lëpama. W zbiérkù 24 òbrazów jô chcôł pòkazac pò jednym nôwôżniészim spòminkù jaczi bierzã z kraju w jaczim jô jem – zdrôdzô ùstôw swòjëch dokazów Tadeùsz Trocczi. Samémù wernisażowi mdze towarzëc mùzyczny wstãp Agnes Babicz – aktorczi i spiéwôczczi zrzeszony midzë jinyma z Kabaretã Koń Polski. Zôczątk ò 6 wieczór. Aùtór òbrazów zapòwiôdô, że zbiérk òbrazów mdze sã pòwiksziwôł i to dô leżnosc ùzdrzec pòsobné dokazë w przińdnoce.